EkBass/fiwiki-20250220-pages-articles huggingface dataset:
Iiro O. Hartimo

Iiro Olavi Hartimo (s. 1943 Helsinki) on suomalainen tekniikantutkija. Hän toimi Teknillisen korkeakoulun tietotekniikan professorina vuosina 1988–2008. Hänen tutkimuskohteensa on ollut mikroprosessoritekniikka ja signaalien digitaalinen käsittely.Facta 2001, Täydennysosa 1990, WSOY 1990, s. 269WSOY Iso Tietosanakirja 3. osa, s. 169, WSOY 1997 Hartimo suoritti diplomi- insinöörin (1969), tekniikan lisensiaatin (1975) ja tekniikan tohtorin (1986) tutkinnot tietojenkäsittelytieteestä Teknillisessä korkeakoulussa. Vuonna 1979 hänestä tuli teknillisen fysiikan apulaisprofessori ja vuonna 1988 sähkötekniikan tiedekunnan tietojenkäsittelytieteen professori. Hän on ollut IEEE:n Suomen osaston johtokunnan jäsen sen perustamisesta eli vuodesta 1971 lähtien ja puheenjohtaja vuodesta 1998 lähtien. Hän oli IEEE:n vuoden 1988 piirien ja järjestelmien symposiumin teknisen ohjelmakomitean puheenjohtaja ja hän on ollut jäsenenä useissa muissa kansainvälisten konferenssien ohjelmakomiteoissa. Hän on useiden kansainvälisten tieteellisten aikakauslehtien ja konferenssien artikkeliarvostelija. Hän on myös Sähkö & Tele -lehden puheenjohtaja ja European Transactions on Telecommunications and Related Technologies -lehden toimitusneuvoston jäsen. Hän on jäsenenä IEC:n työryhmässä SC3A/WG2, joka on luonut standardit (IEC 617-12 ja IEC 617-13) digitaalisten ja analogisten integroitujen piirien kuvaamiseksi. Hänen tutkimusintressinsä liittyvät digitaalisten signaalinkäsittelyalgoritmien n-toteutusmenetelmiin ja rinnakkaislaskentaarkkitehtuureihin. Hartimo on IEEE:n vanhempi jäsen, ACM:n jäsen, EUROMICRO:n ja EURASIP:n jäsen sekä useiden kansallisten insinöörijärjestöjen jäsen. == Lähteet == ==Aiheesta muualla == * Iiro O. Hartimon sivusto Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1946 syntyneet Luokka:Elävät henkilöt
Arne Hartman

Carl Arne Hartman (20. maaliskuuta 1940 Vihti – 26. lokakuuta 2016 Espoo)Kuolinilmoitus. Helsingin Sanomat 11.11.2016, s. B 15 oli suomalainen diplomaatti, koulutukseltaan valtiotieteiden lisensiaatti. Hän oli suurlähettiläänä Bagdadissa Irakissa 1990Facta 2001, Täydennysosa 1990, WSOY 1990, s. 269–1991 ja ministerineuvos Kööpenhaminassa Tanskassa vuodesta 1992. Hän oli ulkoministeriön poliittisen osaston toimistopäällikkö 1988–1990 ja ulkoasiainneuvos 1991–1992.WSOY Iso Tietosanakirja 3. osa, s. 170, WSOY 1997 Hän oli suurlähetystösihteeri Lusakan lähetystössä Sambiassa 1974–1978.Kansallisarkisto == Lähteet == Luokka:Suomen suurlähettiläät Luokka:Vuonna 1940 syntyneet Luokka:Vuonna 2016 kuolleet
Pekka Harttila

Pekka Matti Harttila (s. 26. kesäkuuta 1941 Pori) on suomalainen diplomaatti ja varatuomari. Hän on ollut ulkoministeriön kehitysyhteistyöosaston apulaisosastopäällikkö 1986–1988, suurlähettiläs Riadissa 1988–1991, pääkonsuli Berliinissä 1991–1994 ja lehdistö- ja kulttuuriosaston linjajohtaja vuodesta 1995.Facta 2001, Täydennysosa 1990, WSOY 1990, s. 269WSOY Iso Tietosanakirja 3. osa, s. 171, WSOY 1997 Hän on ollut jälleen suurlähettiläs Bukarestissa 2000–2004. Harttila kirjoitti ylioppilaaksi Porin lyseossa 1960, valmistui oikeustieteen kandidaatiksi 1966 ja sai varatuomarin arvon 1968. Pekka Harttilan puoliso on suomalainen diplomaatti Christina Harttila. == Lähteet == Luokka:Suomen suurlähettiläät Luokka:Vuonna 1941 syntyneet Luokka:Elävät henkilöt
Alfeiós

Alfeiós () on joki Peloponnesoksen niemimaalla Kreikassa. Sen pituus on 110 kilometriä. Joki saa alkunsa Taÿ́getos-vuorelta 1 800 metrin korkeudesta ja se laskee Joonianmereen niemimaan länsirannikolla Kyparissiakóslahden pohjoisosassa. Alfeiós on Peloponnesoksen pisin joki ja Kreikan kaikista joista kahdeksanneksi pisin. Se virtaa Arkadian ja Eliksen alueyksiköiden alueella. Alfeióksen sivujokiin kuuluu Kládeos, joka yhtyy siihen Olympian lehdon arkeologisen alueen kohdalla. Laskiessaan mereen Pýrgoksen kaupungin eteläpuolella Alfeiós muodostaa 113 neliökilometrin laajuisen suistoalueen eli deltan. Joen sedimentit ovat tuottaneet Eliksen rannikolle Kreikan laajimmat hiekkadyynit. Kreikkalaisessa mytologiassa joki yhdistettiin joenjumala Alfeiokseen, joka rakastui nymfi Arethusaan tämän kylvettyä joessa. Myytissä Herakles puhdisti Augeiaan tallit kääntämällä Alfeioksen ja Peneioksen virtaukset. == Lähteet == == Aiheesta muualla == Luokka:Arkadia Luokka:Elis Luokka:Kreikan joet *
Aóos

Aóos () eli Vjosë (, myös Vjosa) on joki, joka virtaa Epeiroksessa Luoteis- Kreikassa sekä Albaniassa. Sen kokonaispituus on noin 260 kilometriä ja pituus Kreikan puolella noin 80 kilometriä. Joki saa alkunsa Kreikan puolelta Lýgkos- eli Avgó-vuorelta pohjoisessa Píndos-vuoristossa ja se laskee Adrianmereen Albaniassa. Kreikan puolella Aóos virtaa Ioánninan alueyksikön alueella. Sen alue kuuluu suojeltuun Víkoksen–Aóoksen kansallismetsään, joka on osa Pohjoisen Píndoksen kansallispuistoa. Joki ylittää Kreikan ja Albanian rajan lähellä Çarshovëa ja ohittaa kaupungit tai kylät Përmet, Këlcyrë, Tepelenë, Memaliaj, Selenicë ja Novoselë. Se laskee mereen Vlorën luoteispuolella. Joen valuma-alue on yhteensä noin 6 519 neliökilometriä, mistä noin 4 365 neliökilometriä on Albanian puolella ja 2 154 neliökilometriä Kreikan puolella, ja sen virtaus on vuodenajasta riippuen 8–130 kuutiometriä sekunnissa. Joessa sijaitsee patoamalla muodostettu Aóoksen tekojärvi. Aóoksen sivujokia ovat Drino, Shushicë, Sarantáporos ja Voïdomátis. == Lähteet == == Aiheesta muualla == Luokka:Albanian maantiede Luokka:Kreikan joet * Luokka:Ioánnina (alueyksikkö) Luokka:Gjirokastërin maakunta Luokka:Vlorën maakunta Luokka:Fierin maakunta
Árachthos

Árachthos () on joki, joka virtaa Epeiroksessa Luoteis-Kreikassa. Sen pituus on 110 kilometriä. Joki saa alkunsa pohjoisesta Píndos-vuoristosta ja se laskee Amvrakikóslahteen Joonianmeressä. thumb|left|240px|Ártan vanha silta. Árachthos virtaa Ártan kaupungin läpi. Kaupungin pohjoispuolella joessa on suuri Pournárin tekojärvi. Laskiessaan Amvrakikóslahteen joki muodostaa yhdessä Loúros-joen suiston kanssa laajan suisto- ja kosteikkoalueen, jonka koko on noin 450 neliökilometriä. Nikólaos Skoufáksen kunnan Árachthoksen kunnallisyksikkö, entinen itsenäinen kunta, on saanut nimensä joesta. Joki on Kreikan suosituimpia koskenlaskun harrastajien keskuudessa. Sen yläjuoksulla pudotusta on noin 700 metriä. == Lähteet == == Aiheesta muualla == Luokka:Epeiros Luokka:Kreikan joet *
Enipéas

Enipéas (), antiikin Enipeus (), on joki, joka virtaa Thessaliassa Kreikassa. Se on Pineiós-joen sivuhaara ja sen pituus on 84 kilometriä. Joki saa alkunsa Óthrys-vuorelta ja se laskee Pineiókseen lähellä Farkadónaa. Kreikkalaisessa mytologiassa joki yhdistettiin Enipeus-nimiseen joenjumalaan. Fársalan kunnan osa Enippéaksen kunnallisyksikkö, entinen itsenäinen kunta, on saanut nimensä joesta. Thessalian Enipeás-jokea ei tule sekoittaa samannimiseen, pienempään jokeen Pieriassa Makedoniassa. == Lähteet == Luokka:Kreikan joet Luokka:Thessalia Luokka:Pineióksen vesistö (Thessalia)
Kalamás

Kalamás () eli Thýamis (Θύαμης, ) on joki, joka virtaa Epeiroksessa Luoteis- Kreikassa. Sen pituus on 115 kilometriä. Joki saa alkunsa Doúsko- eli Nemërçkë-vuorelta ja se laskee Joonianmereen. Kalamás on Kreikan joista seitsemänneksi pisin. thumb|left|240px|Pato ja vesivoimalaitos Kalamás-joessa Thesprotiassa. Kalamás virtaa Thesprotian ja Ioánninan alueyksiköiden halki. Laskiessaan mereen Kestrínin kylän lähellä se muodostaa laajan suistoalueen eli deltan, joka on tärkeä luontoalue. == Lähteet == == Aiheesta muualla == Luokka:Ioánnina (alueyksikkö) Luokka:Kreikan joet Luokka:Thesprotia Luokka:Kreikan vesistöt Luokka:Välimereen laskevat vesistöt
Tapio Hase

Tapio Atso Hase (s. 1937) on suomalainen kemisti. Hän on ollut Helsingin yliopiston orgaanisen kemian apulaisprofessori professori 1981–1984 ja professori vuodesta 1984–2002.Facta 2001, Täydennysosa 1990, WSOY 1990, s. 270Luettelo kemian professoreista Hänen tutkimuskohteenaan on ollut lääkeaineiden, antibioottien, feromonien ja muiden orgaanisten yhdisteiden synteesi, ja hän on kehittänyt uusia yleisiä synteettisiä menetelmiä.WSOY Iso Tietosanakirja 3. osa, s. 173, WSOY 1997 Hän teki väitöskirjansa tutkimusaiheesta "Studies related to synthesis of tetracycline" nobelisti Sir Derek Bartonin ohjauksessa Lontoon Imperial Collegessa, Englannissa vuonna 1969. Vuosina 1974-1975 hän toimi post-doc tutkijana nobelisti Elias J. Coreyn tutkimusryhmässä Harvardin yliopistossa. Prof. Tapio A. Hase on julkaissut ja editoinut kirjan Umpoled Synthons: A survey of Sources and Uses in Synthesis (julk. 1987). Hänen laatimat spektrometrian taulukot "Tables for organic spectrometry" ovat yhä orgaanisen kemian opiskelijoiden ja tutkijoiden päivittäin käyttämä lähde spektroskooppisessa tulkinnoissa. Hän on ohjannut lukuisia väitöskirjoja mm. prof. Kristiina Wähälä (). == Lähteet == Luokka:Suomalaiset kemistit Luokka:Suomalaiset professorit Luokka:Helsingin yliopiston professorit Luokka:Vuonna 1937 syntyneet Luokka:Elävät henkilöt
Loúros (joki)

Loúros () on joki, joka virtaa Epeiroksessa Luoteis-Kreikassa. Sen pituus on 80 kilometriä. Joki saa alkunsa Tómaros-vuorelta ja se laskee Joonianmereen kuuluvaan Amvrakikóslahteen. Tómaros-vuorelta Loúros virtaa etelään Thesprotikón ja Xerovoúnin vuorten halki sekä läpi Filippiádan tasangon. Laskiessaan Amvrakikóslahteen joki muodostaa yhdessä Árachthos-joen suiston kanssa laajan suisto- ja kosteikkoalueen, jonka koko on noin 450 neliökilometriä, ja se on merkittävä osa alueen ekosysteemiä. Loúroksen kylä sekä Prévezan kunnan Loúroksen kunnallisyksikkö, entinen itsenäinen kunta, ovat saaneet nimensä joesta. Antiikin aikana joelta johti noin 50 kilometriä pitkä akvedukti eli vesijohto länsirannikolle Nikopoliihin. Nykyisin joki on padottu Kerasónaksen kylän eteläpuolella, mikä muodostaa Loúroksen tekojärven. Néa Kerasoúntassa joen varrella on Rogoin linna bysanttilaiselta ajalta. == Lähteet == == Aiheesta muualla == Luokka:Kreikan joet *
Papua-Uusi-Guinea paralympialaisissa

Papua-Uusi-Guinea on osallistunut paralympialaisiin viisi kertaa. Ensimmäisen kerran maa osallistui paralympialaisiin jo vuonna 1984 mutta seuraavan kerran vasta vuonna 2000. Maa on saavuttanut yhden hopeisen mitalin Pekingin kesäparalympialaisissa 2008. Talviparalympialaisiin maa ei ole osallistunut. == Osallistumiskerrat == == Mitalistit == == Lähteet == *
Pineiós (Thessalia)

Pineiós (), antiikin Peneios (, ), on joki, joka virtaa Thessaliassa Kreikassa. Sen pituus on 205 kilometriä. Joki saa alkunsa pohjoisesta Píndos- vuoristosta ja se laskee Thermaïkóslahteen Egeanmeren pohjoisosassa. Pineiós on Kreikan joista kolmanneksi pisin. pienoiskuva|vasen|Pineiós-joki Témpin solassa. Píneios virtaa muun muassa Malakásin, Kalampákan, Megála Kalývian, Farkadónan ja Lárisan läpi. Tämän jälkeen se kulkee Témpin eli Tempen solan läpi ja laskee mereen Paralía Kouloúraksen ja Alexandrinín kylien kohdalla, missä se muodostaa suistoalueen. Suisto on Natura 2000 -aluetta. Kreikkalaisessa mytologiassa joki yhdistettiin joenjumala Peneiokseen. Keskiajalla joki tunnettiin myös nimillä Salambrias tai Salabrias (Σαλα[μ]βριάς). == Lähteet == == Aiheesta muualla == Luokka:Kreikan joet Luokka:Thessalia *
Peneios

Peneios (, ) tai Pineiós () voi viitata seuraaviin: * Peneios, joenjumala kreikkalaisessa mytologiassa * Pineiós, antiikin Peneios, joki Thessaliassa * Pineiós, antiikin Peneios, joki Peloponnesoksen niemimaalla * Pineiós, kunta Eliin alueyksikössä Länsi-Kreikan alueella, nimetty Peloponneoksen Pineiós- joen mukaan
Spercheiós

Spercheiós (), antiikin Sperkheios, on joki, joka virtaa Keski-Kreikassa Fthiotiin alueyksikön alueella. Sen pituus on 80 kilometriä. Joki saa alkunsa Tymfristós-vuorelta Píndos-vuoristosta ja se laskee Maliakóslahteen Egeanmeren länsiosassa. Kreikkalaisessa mytologiassa jokea vastasi joenjumala Sperkheios. Vuonna 997 joella käytiin Spercheióksen taistelu Bysantin valtakunnan ja Bulgarian valtakunnan välillä. Joesta on saanut nimensä sen varrella sijaitseva Spercheiádan kaupunki. == Lähteet == == Aiheesta muualla == Luokka:Fthiotis Luokka:Kreikan joet *
Tavropós

Tavropós () eli Mégdovas (Μέγδοβας) on joki, joka virtaa Keski-Kreikassa ja Thessaliassa Kardítsan ja Evrytanian alueyksiköiden alueella. Sen pituus on 78 kilometriä. Joki saa alkunsa Ágrafa-vuorilta Píndos-vuoristosta ja se laskee Achelóos-joessa olevaan Kremastán tekojärveen. == Lähteet == == Aiheesta muualla == Luokka:Evrytanía Luokka:Kardítsa (alueyksikkö) Luokka:Kreikan joet Luokka:Achelóoksen vesistö
Vardar

Vardar (, ) eli Axiós () on joki, joka virtaa Pohjois-Makedoniassa sekä Makedoniassa Pohjois-Kreikassa. Sen pituus on 388 kilometriä. Joki saa alkunsa Šar-vuorilta Makedonian tasavallan puolelta ja se laskee Thermaïkóslahteen Egeanmeren pohjoisosassa. Vardar-joen pituus Pohjois-Makedonian puolella on noin 301 kilometriä, mikä tekee siitä maan pisimmän joen, ja Kreikan puolella Axiós-jokena lähteestä riippuen noin 76–87 kilometriä. Pohjois-Makedonian puolella joen varrella ovat muun muassa kaupungit Gostivar, Tetovo, pääkaupunki Skopje, Veles ja Gevgelija. Joki ylittää Pohjois-Makedonian ja Kreikan rajan Eidoménin ja Évzonoin kylien välillä. Kreikan puolella joen varrella sijaitsevat muun muassa Axioúpoli ja Polýkastro. Axiós-joki laskee mereen noin 18 kilometriä länteen Thessalonikin kaupungista. Se muodostaa yhdessä Aliákmonas-, Loudías- ja Gallikós-jokien suistojen kanssa laajan suistoalueen eli deltan, jonka pinta-ala on noin 90 neliökilometriä. Se on suojeltu Axióksen suiston kansallispuistona. Vardar-joen valuma-alueen koko on 23 747 neliökilometriä. Pohjois-Makedonian puolella tästä on 206 535 neliökilometriä, mikä kattaa noin 87 % maan pinta-alasta. Kreikan puolella valuma-alueesta on noin 3 212 neliökilometriä. Joki virtaa keskimäärin 790 metrin korkeudella merenpinnasta. Joen leveys vaihtelee 50 ja 300 metrin välillä ja sen syvyys on suurimmillaan 4 metriä. Vardarin sivujokia ovat muun muassa Treska, Pchinja, Bregalnica, Crna, Lepenec ja Babuna. Déltan kunta on saanut nimensä joen suistosta ja sen osa Axióksen kunnallisyksikkö, entinen itsenäinen kunta, itse joesta. Antiikin aikana joki tunnettiin nimillä AksiosHomeros: Ilias II.849, XXI.141. ja Bardarios (Βαρδάριος). == Lähteet == == Aiheesta muualla == Luokka:Kreikan joet Luokka:Pohjois-Makedonian maantiede *
Markku Heikkilä (teologi)

Markku Kaarlo Juhani Heikkilä (s. 9. kesäkuuta 1945 Noormarkku)Veli-Matti Autio: Suomen Historiallisen Seuran matrikkeli 1875–2007, s. 53. Suomalaisen Kirjallisuuden Seura, Helsinki 2007. on suomalainen teologi ja emeritusprofessori. Hän oli Helsingin yliopiston käytännöllisen teologian professori vuodesta 1986 ja tutki kirkollista yhdistystoimintaa ja uskontososiaalisia muutoksia.Facta 2001, Täydennysosa 1990, WSOY 1990, s. 270 Heikkilä oli teologisen tiedekunnan varadekaani 1990–1998 ja dekaani 1998–2003 sekä Katariina-instituutin johtaja 2002–2006. Heikkilä oli myös Helsingin yliopiston kirjaston johtokunnan puheenjohtaja vuosina 1992–1998. Vuodesta 1995 hän toimi Teologisen Aikakauskirjan päätoimittajana.WSOY Iso Tietosanakirja 3. osa, s. 190, WSOY 1997 Heikkilä kutsuttiin Suomalaisen Tiedeakatemian jäseneksi vuonna 1989. == Lähteet == Luokka:Suomalaiset teologit Luokka:Suomalaiset professorit Luokka:Helsingin yliopiston professorit Luokka:Käytännöllinen teologia Luokka:Vuonna 1945 syntyneet Luokka:Elävät henkilöt
Papua-Uusi-Guinea kesäparalympialaisissa 2012

Papua-Uusi-Guinea osallistui Lontoon kesäparalympialaisiin vuonna 2012 joukkueella, johon kuului vain kaksi urheilijaa. Kyseessä oli maan neljäs esiintyminen paralympialaisissa, eikä maa saavuttanut mitaleita. Edellisissä kisoissa hopeaa voittanut sprintteri Francis Kompaon toimi maan lipunkantajana avajaisissa niin kuin viime kisoissakin. == Joukkue == === Voimanosto === *Timothy Harabe - Miesten alle 75 kg === Yleisurheilu === *Francis Kompaon - Miesten 100 ja 200 metrin juoksu (Luokka:T46) == Lähteet == Luokka:Papua-Uusi- Guinea paralympialaisissa Luokka:Valtiot kesäparalympialaisissa 2012
Agía Eiríni

Agía Eiríni (; transl. myös Agía Iríni; ”Pyhä Irene”) voi viitata seuraaviin paikkoihin Kreikassa: * Agía Eiríni, kylä Kreetan saarella Iraklionin kunnassa Iraklionin alueyksikössä * Agía Eiríni, arkeologinen kohde Kéan saarella * Agía Eirínin rotko, rotko Kreetan saarella
Tamu

Tamu on Tyynessämeressä sijaitseva kilpitulivuori, jonka on arvioitu olevan suurin maapallolla sijaitseva tulivuori. Tamu sijaitsee noin 1 600 kilometrin päässä Japanista itään. Tamun tulivuoren arvioidaan syntyneen 145 miljoonaa vuotta sitten jura- ja liitukausien vaihteessa.Tiede 9/2014, s. 41. Tamun pinta-ala on arviolta 120 000 neliömailia. == Lähteet == Luokka:Tulivuoret
Algar von Heiroth

Algar Rurik Alexander von Heiroth (26. elokuuta 1908Kuka kukin on 1978 (Runeberg.org) –1985Facta 2001, Täydennysosa 1990, WSOY 1990, s. 271 (kuolinvuosi)) oli suomalainen diplomaatti ja filosofian kandidaatti. Hän oli suurlähettiläs Méxicossa ja Kuubassa 1964–1966 sekä Tel Avivissa 1966–1975.Facta 2001, WSOY 1983, 5. osa, palsta 617 == Lähteet == Luokka:Suomen suurlähettiläät Luokka:Vuonna 1908 syntyneet Luokka:Vuonna 1985 kuolleet
Håkan Hellberg

John Håkan Hellberg (s. 23. maaliskuuta 1930 Kokkola) on kansainvälisissä tehtävissä toiminut suomalainen lääkäri, toimittaja ja kirjailija. __NOTOC__ ==Henkilöhistoria== Hellbergin vanhemmat olivat opettaja John Hellberg ja Margit Backman. Teologi Göran Hellberg oli hänen veljensä. Håkan Hellbergin puoliso vuodesta 1956 on ollut Marita Linnea Söderström. Hellberg tuli ylioppilaaksi 1949 ja valmistui lääketieteen lisensiaatiksi 1953. Hän toimi jo valmistuttuaan lähetyslääkärinä AfrikassaVem och vad 1996, s. 172–173. Helsingfors 1996. ISBN 951-50-0800-X ja on sittemmin työskennellyt Suomen ohella muun muassa Namibiassa.Hellberg, Håkan. Fontana Media. Hellberg oli Maailman terveysjärjestön tiedotus- ja terveyskasvatusosaston päällikkö 1986–1987 ja sen jälkeen Hufvudstadsbladetin päätoimittaja 1987–1992. Hän sai lääkintöneuvoksen arvonimen 1992.Facta 2001, Täydennysosa 1990, s. 272. WSOY 1990. Hellberg toimi Suomen Punaisen Ristin puheenjohtajana vuodesta 1992 vuoteen 1995. Tätä ennen hän toimi järjestön varapuheenjohtajana ja kansainvälisen valiokunnan sekä Punaisen Ristin yhdistysten kansainvälisen liiton terveysvaliokunnan puheenjohtajana. ==Julkaisuja== Hellberg on kirjoittanut kaksi kirjaa kokemuksistaan lääkärintyöstä Afrikassa ja muualla sekä runsaasti artikkeleita: * Jag reste vidare. Fontana Media, 2008. * Doktor i Kavango. Fontana Media, 2006. * Kehitysmaiden lääketiede ja Suomi. Lääketieteellinen Aikakauskirja Duodecim, 1/1995 (111. vsk.), s. 13. (Viitattu 24.10.2017.) == Lähteet == Luokka:Suomen Punainen Risti Luokka:Suomalaiset lääkärit Luokka:Suomalaiset päätoimittajat Luokka: Suomenruotsalaiset kirjailijat Luokka:Vuonna 1930 syntyneet Luokka:Elävät henkilöt
M/V Corinthian

M/V Corinthian (aiemmilta nimiltään Reneissance Four, Clelia II ja Orion II) on Grand Circle Cruise Line -varustamon vuonna 1990 valmistunut risteilyalus. Se liikennöi pitkin Eurooppaa. == Lähteet == == Aiheesta muualla == Luokka:Risteilyalukset
Nimrat Kaur

Nimrat Kaur (s. 13. maaliskuuta 1982 Pilani, Rajasthan, Intia) on intialainen näyttelijä. Hän aloitti uransa mallin töillä ja näyttelemällä teatterissa. Hän esiintyi pienissä rooleissa parissa elokuvassa, ennen kuin sai suuren roolin jännityselokuvassa Peddlers vuonna 2012. Seuraavana vuonna tuli läpimurtorooli menestyneessä draamaelokuvassa The Lunchbox. Molemmat elokuvat esitettiin Cannesin elokuvajuhlilla. Vuonna 2014 Kaur näytteli agentti Tasneem Qureshia yhdysvaltalaisen televisiosarjan Isänmaan puolesta neljännellä tuotantokaudella. Sen jälkeen hän näytteli kriitikoiden kehumassa sotatrillerissä Airlift. Vuonna 2016 hän näytteli Rebecca Yedliniä yhdysvaltalaisen televisiosarjan Wayward Pines toisella tuotantokaudella. == Varhainen elämä == Kaur syntyi punjabiperheeseen Pilanissa Rajasthanin osavaltiossa Intiassa. Hänen isänsä työskenteli armeijassa ja perhe muutti usein, mutta Kaur vietti merkittävän osan lapsuudestaan Punjabin Patialassa. Kashmirikapinalliset sieppasivat ja tappoivat hänen isänsä, minkä jälkeen perhe muutti Noidaan. Siellä Kaur opiskeli Shri Ram College of Commercessa ja muutti valmistuttuaan Mumbaihin. == Filmografia == Vuosi Elokuva Rooli Muuta 2006 Ester Persian kuningatar Sarah 2010 Encounter Lyhytelokuva 2012 Peddlers Kuljeet 2012 Luv Shuv Tey Chicken Khurana Muskaan Khurana 2013 The Lunchbox Ila 2016 Airlift Amrita Katyal 2021 Dasvi == Televisio == Vuosi Ohjelma Rooli Muuta 2014, 2020 Isänmaan puolesta Tasneem Qureshi Neljäs tuotantokausi, kahdeksas tuontantokausi 2016 Wayward Pines Rebecca Yedlin Toinen tuotantokausi == Lähteet == == Aiheesta muualla == * * * Luokka:Intialaiset näyttelijät Luokka:Vuonna 1982 syntyneet Luokka:Elävät henkilöt
Naisen suusta – Piitu Uski

Naisen suusta – Piitu Uski on vuonna 2010 Liv-kanavalla esitetty keskusteluohjelma, jonka emäntänä toimi näyttelijä Piitu Uski.Ex-Salkkari- tähdestä talk show -emäntä! == Jaksot == JaksoLiv - Jaksot Aihe Vieraat Ensiesitys 1\. Lapsettomuus Eve Hietamies Anne-Mari Suikkari 14. maaliskuuta 2010 2\. Hyvinvointi Risto Kaksonen Kylli Kukk 21. maaliskuuta 2010 3\. Papillooma Eija Piispanen Ulla Puistola 28. maaliskuuta 2010 4\. Avioero Minna Oulasmaa Leena Harkimo 4. huhtikuuta 2010 5\. Minäkö narkomaani Kirsti Aalto Marisanna Jokinen-Tiikkaja 11. huhtikuuta 2010 6\. Menestyvä nainen Karoliina Auvinen Hanna Sarén 18. huhtikuuta 2010 7\. Ylpeä kasvojen kohottaja Timo Paakkanen Sirkka-Liisa Sass 25. huhtikuuta 2010 8\. Väkivaltainen nainen Hannele Törrönen Elina Berggroth 2. toukokuuta 2010 9\. Kehitysmaiden äidit Teija Kulmala Kaarina Kursukangas-Hourula 9. toukokuuta 2010 10\. Vaihtoehtoista kauneutta Timo Pakkanen Raija Griessler 16. toukokuuta 2010 11\. Ikääntyvä nainen Arja-Liisa Ingus Eili Gray 23. toukokuuta 2010 12\. Ehkäisy Mari Päiväniemi Ritva Hurskainen 30. toukokuuta 2010 == Lähteet == Luokka:2010-luvun suomalaiset keskusteluohjelmat Luokka:Livin televisio-ohjelmat
Iivana Julman kuvakronikka

thumb|200px|Aukeama kronikasta. Iivana Julman kuvakronikka (, Litsevoi letopisnyi svod) on suurin kokoelma historiallisia tekstejä, joita keskiajan Venäjän aikana on koottu. Ajallisesti siinä kuvataan historiallisia tapahtumia aina kristinuskon opetuksen mukaisen luomakunnan alun kuvaelmasta vuoteen 1567. Epävirallisesti se tunnetaan myös nimellä Tsaari-kirja (Царь- книга).Tsar’s illustrated history textbook available online Julkaistu 24.6. 2010 sivustolla RT News. Artikkelin arkistoitu versio sivustolla archive.org. Viitattu 14.9.2016 Käsikirjoitusten kirjoittaminen ja kokoaminen tehtiin Venäjän ensimmäisen tsaarin, Iivana IV Julman toimeksiannosta hänen kirjastonsa kehittämiseksi ja lastensa kouluttamiseksi. Kirjaimellisesti käännettynä teoksen nimi tarkoittaisi "Kasvojen kronikkaa", jolla viitataan teoksen sisältämiin miniatyyrikuviin, joita on noin 16 000 kappaletta. Teos sisältää noin 10 000 sivua ja se on jaettu kymmeneen osaan. Se on painettu lumppupaperille. Käsikirjoitus tehtiin luultavasti vuosien 1568 ja 1576 välisenä aikana, joskin mahdollisesti työ aloitettiin jo 1540-luvun lopulla. Tsaarin luottomies Aleksei Adašev oli mukana teoksen luomisessa. Noin kymmenen munkin ja 15 kuvittajan uskotaan osallistuneen käsikirjoituksen tekemiseen. ==Galleria== Tiedosto:Facial Chronicle - b.01, p.108 - Abraham and 3 angels.jpg|Abrahamin kolme enkeliä, I. osa. Tiedosto:Alexios IV Angelos.jpg|Aleksios IV Angelos, III. osa. Tiedosto:Facial Chronicle - b.13, p. 136 - Engagement of Vasily II and Maria Yaroslavna.gif|Vasili II:n ja Maria Jaroslavnan kihlajaiset, IV. osa. Tiedosto:Facial Chronicle - b.06, page 085 - Battle of the Ice.jpg|Peipsijärven taistelu 1242, V. osa. Tiedosto:Facial Chronicle - b.07, p.202-203 - Murder of Mikhail of Tver.jpg|Mihail Jaroslavitšin teloitus, VI. osa. Tiedosto:Facial Chronicle - b.09, p.513 - Dmitry Donskoy wounded.jpg|Dmitri Donskoin haavoittuminen Kulikovon taistelussa, VII. osa. Tiedosto:Facial Chronicle - b.20, p. 284 - Coronation Ivan IV.jpg|Iivana IV:n kruunajaiset, X. osa. ==Lähteet== ==Aiheesta muualla== * Teoksen verkkoversio Luokka:Kronikat Luokka:Venäjän historia Luokka:Venäjän kirjallisuus Luokka:Venäläiset maalaukset
Oki (1942)

Oki () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Uraga Dock Companyltä, missä köli laskettiin 27. helmikuuta 1942. Alus laskettiin vesille 20. lokakuuta ja otettiin palvelukseen 28. maaliskuuta 1943. == Palvelus == Alus poistettiin alusluettelosta 20. marraskuuta 1945 ja aloitti 1. joulukuuta kotiutuvien sotilaiden kuljetukset Japaniin. Alus luovutettiin 29. elokuuta 1947 sotakorvauksena Kiinalle. == Lähteet == * * === Viitteet === Luokka:Etorofu-luokan saattajat Luokka:Uraga Dock Company
Fukae (1943)

Fukae (#達昭和18年1月pp.25-26) oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Uraga Dock Companyltä, missä köli laskettiin 30. lokakuuta 1942. Alus laskettiin vesille 2. huhtikuuta 1943 ja otettiin palvelukseen 28. kesäkuuta. == Palvelus == Alus poistettiin alusluettelosta 5. lokakuuta 1945 ja aloitti 1. joulukuuta kotiutuvien sotilaiden kuljetukset Japaniin. Alus luovutettiin 16. heinäkuuta 1947 sotakorvauksena Britannialle. == Lähteet == * * * Japan Center for Asian Historical Records :*Reference code：C12070118900 『海軍大臣達「５月（３）」』(昭和18年5月) :* === Viitteet === Luokka:Etorofu-luokan saattajat Luokka:Uraga Dock Company
Kanju (1943)

Kanju () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Uraga Dock Companyltä, missä köli laskettiin 8. huhtikuuta 1943. Alus laskettiin vesille 7. elokuuta ja otettiin palvelukseen 30. lokakuuta. == Palvelus == Alus upposi 15. elokuuta 1945 osuttuaan miinaan Wonsanissa ja poistettiin alusluettelosta 15. syyskuuta. == Lähteet == * * === Viitteet === Luokka:Etorofu-luokan saattajat Luokka:Uraga Dock Company
Kasado (1943)

Kasado () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Uraga Dock Companyltä, missä köli laskettiin 10. elokuuta 1943. Alus laskettiin vesille 9. joulukuuta ja otettiin palvelukseen 27. helmikuuta 1944. == Palvelus == Alus poistettiin alusluettelosta 30. marraskuuta 1945 ja romutettiin 25. syyskuuta 1948. == Lähteet == * * === Viitteet === Luokka:Etorofu-luokan saattajat Luokka:Uraga Dock Company
Matsuwa (1942)

Matsuwa () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Mitsui Engineering & Shipbuildingin Tamanon telakalta, missä köli laskettiin 20. helmikuuta 1942. Alus laskettiin vesille 13. marraskuuta ja otettiin palvelukseen 23. maaliskuuta 1943. == Palvelus == Alus torpedoitiin 22. elokuuta 1944 Etelä-Kiinan merellä ja poistettiin alusluettelosta 10. lokakuuta. == Lähteet == * * === Viitteet === Luokka:Etorofu-luokan saattajat
Wakamiya (1943)

Wakamiya () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Mitsui Engineering & Shipbuildingn Tamanon telakalta, missä köli laskettiin 16. heinäkuuta 1942. Alus laskettiin vesille 19. huhtikuuta 1943 ja otettiin palvelukseen 10. elokuuta. == Palvelus == Alus torpedoitiin 23. marraskuuta 1943 Shuzanin eteläpuolella ja poistettiin alusluettelosta 5. tammikuuta 1944. == Lähteet == * * === Viitteet === Luokka:Etorofu-luokan saattajat
Manju (1943)

Manju () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Mitsui Engineering & Shipbuildingin Tamanon telakalta, missä köli laskettiin 15. helmikuuta 1943. Alus laskettiin vesille 31. heinäkuuta ja otettiin palvelukseen 30. marraskuuta. == Palvelus == Alus vaurioitui 3. huhtikuuta 1945 ilmahyökkäyksessä Hongkongissa ja jouduttiin ajamaan matalikolle uppoamisen estämiseksi. Hylky nostettiin 11. toukokuuta 1945 ja romutettiin vuonna 1946. Alus poistettiin alusluettelosta 3. toukokuuta 1947. == Lähteet == * * === Viitteet === Luokka:Etorofu-luokan saattajat
Iki (1943)

Iki () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Mitsui Engineering & Shipbuildingin Tamanon telakalta, missä köli laskettiin 2. toukokuuta 1942. Alus laskettiin vesille 5. helmikuuta 1943 ja otettiin palvelukseen 31. toukokuuta. == Palvelus == Alus upposi 24. toukokuuta 1944 torpedoituna Etelä-Kiinan merellä ja poistettiin alusluettelosta 10. heinäkuuta. == Lähteet == * * === Viitteet === Luokka:Etorofu-luokan saattajat
Mutsure (1943)

Mutsure () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Hitachi Zōsenin Sakurajiman telakalta, missä köli laskettiin 25. heinäkuuta 1942. Alus laskettiin vesille 10. huhtikuuta 1943 ja otettiin palvelukseen 31. heinäkuuta. == Palvelus == Alus upoposi 2. syyskuuta 1943 torpedoituna Trukin pohjoispuolella ja poistettiin alusluettelosta 1. marraskuuta. == Lähteet == * * === Viitteet === Luokka:Etorofu-luokan saattajat
Hirato (1943)

Hirato () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Hitachi Zōsenin Sakurajiman telakalta, missä köli laskettiin 2. marraskuuta 1942. Alus laskettiin vesille 30. kesäkuuta 1943 ja otettiin palvelukseen 28. syyskuuta. == Palvelus == Alus upposi 12. syyskuuta 1944 torpedoituna Hainanin eteläpuolella ja poistettiin alusluettelosta 10. marraskuuta. == Lähteet == * * === Viitteet === Luokka:Etorofu-luokan saattajat
Amakusa (1943)

Amakusa () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Hitachi Zōsenin Sakurajiman telakalta, missä köli laskettiin 5. huhtikuuta 1943. Alus otettiin palvelukseen 20. marraskuuta. == Palvelus == Alus upposi 9. elokuuta 1945 ilmahyökkäyksessä Onagawassa ja poistettiin alusluettelosta 15. syyskuuta. == Lähteet == * * === Viitteet === Luokka:Etorofu-luokan saattajat
Financial Action Task Force on Money Laundering

Financial Action Task Force (on Money Laundering) (FATF), (ranskaksi: Groupe d'action financière (GAFI), on hallitustenvälinen toimintaryhmä, joka toimii Taloudellisen yhteistyön ja kehityksen järjestön OECD:n alaisuudessa. Se perustettiin G7-maiden kokouksessa Pariisissa vuonna 1989 luomaan toimintamalleja ja säädöksiä, joilla estettäisiin rahanpesua, terrorismin tai joukkotuhoaseiden rahoitusta ja leviämistä. FATF:n toimisto sijaitsee Pariisissa OECD:n pääkonttorissa. FATF:iin kuuluu 34 jäsenmaata, joitakin paikallisia tarkkailijoita sekä kaksi paikallisjärjestöä (Persianlahden arabimaiden yhteistyöneuvosto ja Euroopan komissio). Suomi liittyi mukaan vuonna 1991. ==Jäsenvaltiot== * * * * * * * * * * * * * * * * * * * * * * * * * * * * * * * * * * * ==Katso myös== * Rahanpesu * Veroparatiisi * Terrorismi * Joukkotuhoaseet == Lähteet == * Valtiovarainministeriö * Sisäministeriö * Finanssivalvonta * Rahanpesulain uudistamistyöryhmän asiakirja * FATF Luokka:Talousrikollisuus Luokka:OECD
Koivumäen kartano

Koivumäen kartano on vanha maatila Kuopion keskustan eteläpuolella Hiltulanlahden kaupunginosassa. Sen jugendtyyliseen päärakennuksen on suunnitellut Waldemar Aspelin.Koivumäen Kartano ympäristöineen, Savon arkkitehtuuriopas, SAFA ry. Viitattu 14.9.2016. Koivumäen eli Henriksnäsin tilan historia alkaa vuodesta 1792. Se oli alkujaan lampuotitila, joka kehittyi nopeasti 1800-luvun alkupuolella asessori Gustaf Saloniuksen omistuksessa. Kauppaneuvos Gustaf Ranin osti tilan pakkohuutokaupasta 1869. Samalla Ranin osti Alapihan, Lassilan ja hieman myöhemmin Kuhasen tilat.54\. Koivumäki–Vanuvuori , Kuopion kulttuuriympäristöstrategia, Kuopion kaupunki 22.10.2007. Viitattu 14.9.2016. Alapihan Lapinmäen torpassa hän alkoi pitää yksityistä kyläkoulua vuonna 1876.Hiltulanlahden historia, Kuopioon asumaan -sivusto. Viitattu 14.9.2016. Osan maista Ranin lahjoitti Pohjois-Savon kansanopiston sijaintipaikaksi, ja Maaningalta siirtynyt opisto aloitti Koivumäessä vuonna 1900.Röksä, Jarmo: Koivumäki 120 vuotta: Salatansseja liikuntasalissa , Humanistinen ammattikorkeakoulu, Kuopion alueyksikkö 28.10.2015. Viitattu 14.9.2016. Talvisodan aikana kartanossa toimi 20. Sotasairaala. Siellä hoidettiin sisätautipotilaita sekä tulirokko- ja ihotautipotilaita. Sairaansijoja oli yhteensä 150. Kartano on edelleen suvun omistuksessa. Viidettä polvea edustava Kirsti Dunkel pitää kartanossa nyt kahvila-ravintolaa.Kuopio kasvoi yhtä jalkaa Gustaf Raninin menestyksen kanssa, Yle Uutiset 9.12.2014. Viitattu 14.9.2016. Kartanon hevostalleilla ja ratsastuskentällä toimii ulkopuolisten yrittäjien ratsastustalli.Ratsunainen Oy, Koivumäen Kartanon tallit. Viitattu 14.9.2016. Nykyisen päärakennuksen rakennuttivat Raninin tytär Alma ja hänen miehensä Ernst Biese vuonna 1907. Päärakennuksen lisäksi tilalla on 1700-luvulta peräisin olevat aitat, väentupa, liiteri, navetta ja huvimaja. Hevostalli vaurioitui tulipalossa vuonna 2010.Koivumäen kartanon talli paloi rajusti, Savon Sanomat 9.5.2010. Viitattu 14.9.2016. ==Lähteet== ==Aiheesta muualla== *Koivumäen Kartanon verkkosivut *Kauranne, Jouko: Oy Gust Ranin 150 vuotta, Jyväskylä 2009, s. 93–100. Luokka:Kuopion kartanot Luokka:Hiltulanlahti Luokka:Waldemar Aspelinin suunnittelemat rakennukset
Henryn vakio

Henryn vakio eli Henryn lain vakio kH on vakio, joka kuvaa liuokseen liuenneen aineen (tyypillisimmin kaasun) osapaineen riippuvuutta kaasun mooliosuudesta liuottimessa. Henryn vakio esiintyy Henryn laissa, jota voidaan käyttää määrittämään kaasun liukoisuutta liuokseen, mitä pienempi Henryn vakion arvo on, sitä suurempi on liukoisuus liuottimeen. Henryn vakion yksikkönä käytetään usein joko torria tai baaria.Michael E. Mullins, Tony N. Rogers & Peter P. Radecki: Engineering, Chemical Data Correlation, Kirk-Othmer Encyclopedia of Chemical Technology, John Wiley & Sons, New York, 2000. Viitattu 14.9.2016.Johann Schlauer: Absorption, 1. Fundamentals, Ullmann's Encyclopedia of Industrial Chemistry, John Wiley & Sons, New York, 2008. Viitattu 14.9.2016 Henryn vakio riippuu sekä liukenevasta aineesta että liuottimesta. Vakio voidaan määrittää kokeellisesti mittaamalla liuenneen aineen osapainetta liuoksista, joissa liuenneen aineen pitoisuus on tunnettu. Tämän lisäksi vakio riippuu lämpötilasta. Henryn vakion riippuvuus lämpötilasta aineelle i voidaan esittää niin kutsutulla Krichevsky-Kasarnovsky-yhtälöllä: :{\rm d}\,{\rm ln}(k_{H,i}) = \frac{h_i-h_\text{i}^{\infty}}{RT^2}{\rm d}T+ \frac{V_\text{i}^{\infty}}{RT}{\rm d}P, missä h_i on ideaalisen kaasun i entalpia normaalitilassa, h_\text{i}^{\infty} on saman kaasun entalpia äärimmäisen laimeassa liuoksessa, T on lämpötila, R on kaasuvakio ja V_\text{i}^{\infty} on kaasun i moolitilavuus äärimmäisen laimeassa liuoksessa. Eräiden kaasujen Henryn vakioita vesiliuoksessa 25 °C:n lämpötilassa. Kaasu kH (torr) kH (bar) O2 3,27·107 4,95·104 N2 6,8·107 9,04·104 CO 4,4·106 5,83·103 CO2 1,24·106 1,65·103 He 1,12·108 1,49·104 CH4 3,07·107 4,08·106 ==Lähteet== Luokka:Fysikaalinen kemia Luokka:Vakiot
Rasmus Thelander

Rasmus Thelander (s. 9. heinäkuuta 1991) on tanskalainen jalkapalloilija. Pelipaikaltaan hän on keskuspuolustaja. Thelander edustaa Kreikan Superliigassa pelaavaa Panathinaikosia. == Lähteet == Luokka:Tanskalaiset jalkapalloilijat Luokka:Vuonna 1991 syntyneet Luokka:Elävät henkilöt
Neuvosto

Neuvosto on asioista päättämään tai niitä pohtimaan asetettu ryhmä (neuvotteluryhmä, toimielin, neuvoskunta). ==Esimerkkejä neuvostoista== Yleisiä neuvostoja: * hallintoneuvosto * kouluneuvosto Kansainvälisiä neuvostoja: * YK:n turvallisuusneuvosto * Eurooppa-neuvosto, Euroopan neuvosto ja Euroopan unionin neuvosto * Pohjoismaiden neuvosto * Arktinen neuvosto Suomalaisia neuvostoja: * puhemiesneuvosto * Julkisen sanan neuvosto * Suomen ekumeeninen neuvosto Historiallisia neuvostoja: * työläisten ja sotilaiden neuvostot neuvosto-Venäjällä 1900-luvun alussa, tärkeimpänä Pietarin neuvosto * yhdyssanan alkuosana Neuvostoliittoon liittyvissä yhteyksissä, esimerkiksi neuvostotasavalta, neuvostoarmeija, neuvostodiplomaatti, neuvostohallitus, neuvostokansa, neuvostolehdistö, neuvostotaiteilija, neuvostopartisaani, neuvostosotilas, neuvostovalta, neuvostovastainen, neuvostoviranomainen * Juutalaisten suuri neuvosto * Ranskan suuren vallankumouksen aikainen Yleisen turvallisuuden valiokunta (toiselta nimeltään Yleisen turvallisuuden neuvosto) * keskiaikaisen kaupungin raati * Fasistien suuri neuvosto fasistisessa Italiassa * Liettuan neuvosto 1900-luvun alussa itsenäisen Liettuan luomiseksi Luokka:Julkisoikeus
Awaji (1943)

Awaji () oli keisarillisen Japanin laivaston Mikura-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Hitachi Zōsenin Sakurajiman telakalta, missä köli laskettiin 1. kesäkuuta 1943. Alus laskettiin vesille 30. lokakuuta ja otettiin palvelukseen 25. tammikuuta 1944. == Palvelus == Alus upposi 2. kesäkuuta 1944 torpedoituna Taiwanin itäpuolella ja poistettiin alusluettelosta 10. heinäkuuta. == Lähteet == * * === Viitteet === Luokka:Mikura-luokan saattajat
Topias Kekkonen

Topias (Tobias) Kekkonen (22. marraskuuta 1887 Hirvensalmi – 1961) oli amerikansuomalainen toimittaja ja työväenliikkeen aktiivi. Kekkonen kävi kansakoulun ja räätälin ammattikurssin ja työskenteli räätälinä Helsingissä ja Pietarissa. Hän muutti Yhdysvaltoihin vuonna 1908 ja työskenteli ammatissaan New Yorkissa ja Milwaukeessa. Jo nuorena sosialisteihin liittynyt Kekkonen opiskeli Duluthin Työväen Opistossa vuosina 1912–1915 ja toimi vuosina 1916–1919 opiston liikkeenhoitajana ja sen Ahjo-lehden toimittajana. Vuosina 1919–1920 hän työskenteli Industrialistin ja vuosina 1922–1923 Tie Vapauteen -lehden toimittajana. Minnesotan korkein oikeus langetti Kekkoselle vuonna 1921 tuomion ”rikollisesta syndikalismista”. Myöhemmin Kekkonen toimi Chicagon räätälien ammattiosaston rahastonhoitajana ja liike-edustajana. Hän osallistui Chicagon Suomalaisen Edistysyhdistyksen toimintaan ja työskenteli paikallisen Suomen avustusjärjestön puheenjohtajana. ==Lähteet== Luokka:Amerikansuomalaiset henkilöt Luokka:Yhdysvaltalaiset toimittajat Luokka:Vuonna 1887 syntyneet Luokka:Vuonna 1961 kuolleet
Kaksoisluostari

Kaksoisluostari on kristillinen luostari, jossa munkit ja nunnat elävät yhden yhteisen johtajan apotin johtamina. Kuitenkin miehet ja naiset elävät täysin eristetyissä tiloissa, ja heillä on hyvin vähän kanssakäymistä keskenään.http://www.orden-online.de/wissen/d/doppelkloster/ Saksankielinen luostarisanastosivu Nykyään maailman ainoa jäljellä oleva katolinen kaksoisluostari on Sveitsin Einsiedelnin luostari, johon kuuluu Zürichin lähellä Würenlosissa sijaitseva Fahn-luostari == Alkuperä ja kehitys == Kaksoisluostarit alkoivat kehittyä Itä-Euroopassa ja Lähi-idässä basileioslaismunkkien ja -nunnien parissa. Pyhän Basileioksen (330-379) ohjeiden mukaan elivät luostarielämää ensin vain miehet, mutta samanaikaisesti Pyhän Basileioksen sisar Makrina Nuorempi (330-379) perusti luostariyhteisön naisille. Huolimatta keisari Justinianus I (482-565) kiellosta, jonka Synodin Agde kirkolliskokous vuonna 506 ja vielä Toisen Nikean kirkolliskokous vuonna 787 vahvisti, kaksoisluostarit levisivät etenkin idässä sekä ortodoksisessa kirkossa. == Historia == Lännessä, etenkin entisellä anglosaksisella alueella, oli kaksoisluostareita 400-800-luvulla. Näitä luostareita johti lähes aina naispuolinen abbedissa. Miespuoliset apotit sen sijaan edustivat näitä uskonnollisia yhteisöjä ulospäin ja edistivät maallisen ja kirkollisen vallan välistä yhteyttä. Kaksoisluostarit kukoistivat Ranskassa, Italiassa ja myöhemmin myös Saksassa vuosina 1000–1200. Vaikka premonstratenssit panivat vuonna 1140 toimeen selkeän erotusta vaativan määräyksen, päättivät sisterssiläiset jatkaa kaksoisluostarin elämäntapaa. 1200-luvulla järjestelystä luovuttiin lähes kaikkialla. Joko toinen puoli luostarista hävisi kokonaan, tai se siirrettiin muualle. Syy oli lähinnä sen aikaisten kirkon johtajien voimakas kritiikki kaksoisluostareita kohtaan, ja siksi papisto kieltäytyi toimimasta nunnaluostareissa ja munkkiluostarit ottamasta nunnaluostareita yhteisöönsä. Myös Pyhän Birgitan 1300-luvulla perustama luostariyhteisö, jonka alkuperäinen konsepti sääti, että luostarissa eläisi nunnien rinnalla pappeja ja maallikkomunkkeja, luopui kaksoisluostareista uskonpuhdistuksen jälkeen.http://documents.icar- us.eu/documents/2012/07/diplomarbeit-doppelkloster.pdf Saksankielinen kaksoisluostareita koskeva päättötyö Wienin yliopistosta == Kaksoisluostari Suomen historiassa == Naantalin birgittalaisluostari perustettiin vuonna 1438 kaksoisluostariksi, jossa oli yhteisen naisjohtajan alaisuudessa sekä nunnia että munkkeja, joilla oli erilliset asuin- ja ruokailutilat. Naantalin kaupunki syntyi, kun luostari vuonna 1445 siirrettiin silloisen Raision alueelle ja kuningas määräsi sen ympärille perustettavaksi uuden kaupunginLuostarit , opinto.net ja antoi luostarin palveluiden turvaamiseksi sille kauppa- ja kaupunkioikeudet.Luostarihistoria, Naantali.fi Naantalin seurakunnan kirkkona nykyään toimivan entisen luostarikirkon seinillä oli siihen aikaan puiset parvet, joita käyttivät nunnat. Basil-the- Great.jpg|Basileios Suuri Macrina the Younger.jpg|Makrina Nuorempi Meister von San Vitale in Ravenna 004.jpg|Keisari Justinianus I == Lähteet == Luokka:Luostarit
Malgrat de Mar

Malgrat de Mar on Espanjan Kataloniassa sijaitseva kaupunki, jossa vuonna 2015 oli 18 371 asukasta.Ajuntament de Malgrat de Mar Generalitat de Catalunya. Viitattu 14.9.2016. Se sijaitsee Välimeren rannalla noin 60 kilometriä Barcelonan pohjoispuolella. == Lähteet == == Aiheesta muualla == *Kaupungin verkkosivusto *Malgrat de Marin matkailusivusto Luokka:Katalonian kaupungit
Papua-Uusi-Guinea kesäparalympialaisissa 2008

Papua-Uusi-Guinea osallistui Pekingin kesäparalympialaisiin vuonna 2008 joukkueella, johon kuului kaksi urheilijaa. Kyseessä oli maan kolmas esiintyminen paralympialaisissa, ja maan toinen edustaja Francis Kompaon voitti hopeaa miesten 100 metrin juoksussa luokassa T46. Se oli samalla ensimmäinen oseanialaisen saavuttama mitali paralympialaisissa. Maan lipunkantajana avajaisissa toimi niin ikään Francis Kompaon. == Mitalistit == === Hopeaa === *Francis Kompaon - Miesten 100 metrin juoksu (Luokka:T46) == Joukkue == === Yleisurheilu === *Francis Kompaon - Miesten 100 ja 200 metrin juoksut (Luokka:T46) *Joylern Jeffrey - Naisten 100 metrin juoksu (Luokka:T12) == Lähteet == Luokka:Papua-Uusi-Guinea paralympialaisissa Luokka:Valtiot kesäparalympialaisissa 2008
Caspe

thumb|Caspen kaupunkia. Caspe on Espanjan Aragoniassa Zaragozana maakunnassa sijaitseva kaupunki, jossa vuonna 2015 oli 9 867 asukasta. Se sijaitsee noin 100 kilometriä maakunnan pääkaupungista Zaragozasta itään. == Historia == Kansanperinteen mukaan Caspen perusti Nooan pojanpoika Tubal. Todellisuudessa Johanniittain ritarikunta kuitenkin perusti kaupungin 1 100-luvulla iberien ikivanhalle asuinpaikalle. Espanjan sisällissodan aikana kaupungissa ja sen lähistöllä käytiin rajuja taisteluja keväällä 1938. Niiden aikana kaatuivat myös tasavaltalaisten riveissä taistelleet suomalaiset vapaaehtoiset Niilo Mäkelä, Hjalmar Sankari ja Aarne Mynttinen.Juusela, Jyrki: Suomalaiset Espanjan sisällissodassa 1936–1939- Atena, Jyväskylä 2003. == Lähteet == *Caspe Gran Enciclopedia Aragonesa. === Viitteet === == Aiheesta muualla == Luokka:Espanjan kaupungit
Papua-Uusi-Guinea kesäparalympialaisissa 2000

Papua-Uusi-Guinea osallistui Sydneyn kesäparalympialaisiin vuonna 2000 joukkueella, johon kuului kolme urheilijaa kahdesta eri lajista. Kyseessä oli maan toinen esiintyminen paralympialaisissa, eikä se saavuttanut mitaleita. Viimeksi maa oli osallistunut paralympialaisiin vuonna 1984. == Joukkue == === Voimanosto === *Kupuni Lewa - Miesten alle 56 kg === Yleisurheilu === *Dona Ou - Miesten 1500 metrin juoksu (Luokka:T11) *Ben Theodore - Miesten keihäänheitto (Luokka:F11) == Lähteet == Luokka:Papua-Uusi-Guinea paralympialaisissa Luokka:Valtiot kesäparalympialaisissa 2000
Lauri Lemberg

Lauri Lemberg (9. kesäkuuta 1887 Kangasala, Suomen suuriruhtinaskunta – 24. syyskuuta 1965 Duluth, Minnesota, Yhdysvallat) oli amerikansuomalainen näytelmäkirjailija sekä teatterin- ja kuoronjohtaja. Lemberg kävi kansakoulun ja käsityökoulun, työskenteli kauppa-alalla ja kiinnostui jo nuorena näyttämötoiminnasta. Hän muutti vuonna 1903 Yhdysvaltoihin, jossa hän toimi useiden näytelmäseurojen ja sekakuorojen johtajana, työskenteli Toverin kirjapainossa, Sosialistin toimittajana ja vuosina 1920–1921 Industrialistin liikkeenhoitajana. Myöhemmin Lemberg työskenteli Päivälehden kirjapainossa sekä vuodesta 1940 lähtien Siirtokansan Kalenterin julkaisijana ja toimittajana. Lemberg oli Felix Hyrskeen ohella yksi tunnetuimmista amerikansuomalaisista näytelmäkirjailijoista. Hän aloitti vasemmistolaisilla poliittisilla teemoilla, mutta siirtyi 1920-luvun lopulla etupäässä romanttisiin komedioihin ja musiikkinäytelmiin. Lemberg myös suomensi lukuisia näytelmiä ja toimi vuosina 1929–1945 Suomen Näytelmäkirjailijaliiton edustajana Yhdysvalloissa ja Kanadassa. Lemberg oli 1900-luvun alussa vähän aikaa naimisissa ensimmäisen Suomen kansalaisuuden saaneen afrikkalaisen Rosa Emilia Clayn kanssa. Pariskunnalle syntyi kaksi lasta. ==Painettu teos== * St. Croix Avenue. Translated by Miriam Leino Eldridge. Superior, WI: Työmies Society, 1992. ==Lähteet== Luokka:Amerikansuomalaiset henkilöt Luokka:Suomalaiset näytelmäkirjailijat Luokka:Yhdysvaltalaiset näytelmäkirjailijat Luokka:Vuonna 1887 syntyneet Luokka:Vuonna 1965 kuolleet
Nerkoonjärvi (Iisalmi)

Nerkoonjärvi (SYKE:n järvinumero 04.512.1.001) on Vuoksen vesistön Iisalmen reittiin kuuluva keskikokoinen järvi Iisalmen kaupungin ja Lapinlahden kunnan alueella Pohjois-Savossa. Sen pinta-ala on 15,66 km², ja pinnankorkeus 85,8 metriä merenpinnan yläpuolella.Nerkoonjärvi. Järviwiki. Viitattu 14.9.2016. Se saa vetensä pohjoisesta Peltosalmesta ja laskee Nerohvirtaa pitkin Onkiveteen. Järviä yhdistää myös Nerkoon kanava. Nerkoonjärvessä olevia saaria ovat Luhtasaari, Heiskalansaari, Aittosaari ja Laaninsaari. Nerkoonjärvi. Kansalaisen Karttapaikka, Maanmittauslaitos. Viitattu 14.9.2016. ==Lähteet== Luokka:Iisalmen järvet Luokka:Lapinlahden järvet Luokka:Iisalmen reitin valuma-alue
Anapodiáris

Anapodiáris () tai Anapodáris (Αναποδάρης), antiikin Pothereus () tai Katarrhaktes (), on joki, joka virtaa Iraklionin alueyksikön alueella Kreetan saaren eteläosassa Kreikassa. Se on Kreetan pisimpiä jokia ja sen pituus on noin 40 kilometriä. Joki saa vetensä pääosin Asteroúsia- ja Lasíthi- eli Díktivuorilta ja laskee Libyanmereen saaren etelärannikolla Dérmatoksen kylän kohdalla Viánnoksen kunnassa. Joen nimi viittaa takaperin kulkemiseen, mikä johtuu siitä, että joen alajuoksulla sen vesi näyttää talvisin virtaavan yläjuoksulle päin voimakkaan tuulen vuoksi. Joen suisto on Kreetan merkittävimpiä kosteikkoja ja tärkeä lintualue. == Lähteet == == Aiheesta muualla == Luokka:Iraklion (alueyksikkö) Luokka:Kreetan joet Luokka:Kreikan vesistöt Luokka:Välimereen laskevat vesistöt
Angítis

Angítis (, myös Aggítis) on joki, joka virtaa Makedoniassa Pohjois-Kreikassa. Sen pituus on 75 kilometriä. Joki saa alkunsa Angítiksen kylän läheltä Prosotsánin kunnasta ja se laskee Strymónas-jokeen lähellä Mýrkinoksen kylää Néa Zíchnin kunnassa. Angítis on Strymónaksen merkittävin sivujoki. thumb|left|150px|Angítis-joki ja Angítiksen rotko. Angítis-joki kulkee osan matkasta rotkossa ja sen varrella on useita jokiluolia. Myös joen alkulähde on luolassa Angítiksen kylän pohjoispuolella. Luola on yli 500 metriä pitkä ja sitä on tutkittu muun muassa vuosina 1952 ja 1978. Angítiksen luolan suurin kammio on 120 metriä pitkä, 65 metriä leveä ja 45 metriä korkea. Luolassa on lukuisia tippukiviä. Sieltä on tehty asutukseen viittaavia löytöjä paleoliittiselta kaudelta. Löydät ovat Dráman arkeologisessa museossa. Joen varrella sijaitsee myös muun muassa Alistrátin luola. == Lähteet == == Aiheesta muualla == Luokka:Dráma (alueyksikkö) Luokka:Kreikan joet Luokka:Sérres (alueyksikkö) Luokka:Struman vesistö